**აბრევიატურები და ტერმინები**

**აუდიტის დასახელება**

*ანგარიშის თარიღი*

***კონფიდენციალური***

|  |  |
| --- | --- |
| **AD** | Windows-ის აქტიური დირექტორია (ე. წ. ‘AD’) ან დომენი |
| **BCP** | ბიზნესის უწყვეტობის გეგმა |
| **DRP** | ავარიული აღდგენის გეგმა |
|  |  |
|  |  |
|  |  |
|  |  |
|  |  |

სარჩევი

[1. განაწილების ჩამონათვალი 4](#_Toc145419927)

[2. შესავალი 5](#_Toc145419928)

[3. აუდიტის მიზანი 6](#_Toc145419929)

[4. აუდიტის მიერ გამოვლენილი მიგნებების (ფაქტების) რეიტინგული კლასიფიკაცია და აუდიტის დასკვნა 7](#_Toc145419930)

[5. მასშტაბი 10](#_Toc145419931)

[5.1 აუდიტის მასშტაბი 10](#_Toc145419932)

[5.2 აუდიტის განხორციელების დრო 10](#_Toc145419933)

[5.3 აუდიტის პერსონალი 10](#_Toc145419934)

[6. აუდიტის მიდგომა 11](#_Toc145419935)

[7. რეზიუმე 12](#_Toc145419936)

[8. აუდიტის დასკვნა 13](#_Toc145419937)

[9. აუდიტის მიგნებების პანელი (არჩევითი) 14](#_Toc145419938)

[9.1 აუდიტის იდენტიფიცირებული მიგნებების რეზიუმე 14](#_Toc145419939)

[9.2 აუდიტის მიგნებების ძირითადი მიზეზების რეზიუმე 14](#_Toc145419940)

[დანართი 1 – დეტალური მიგნებები 15](#_Toc145419941)

# ანგარიში წარდგენის სია

|  |  |
| --- | --- |
| ანგარიშის მიმღები | წარდგენის თარიღი |
| საბჭო (მაგ., აუდიტის კომიტეტი ან სხვა საზედამხედველო ორგანო) |  |
| ხელმძღვანელობა (მაგ., მინისტრი, დირექტორი) |  |
| პროცესის მფლობელი |  |
| გარე აუდიტორები |  |

**[საჭიროებიდან გამომდინარე დაამატეთ სტრიქონები]**

# შესავალი

*მოცემული თავი მკითხველს უნდა აწვდიდეს შიდა აუდიტის შესახებ მოკლე ინფორმაციას. მითითებულ უნდა იქნეს ვისი მოთხოვნით ტარდება შიდა აუდიტი, რომელი სფეროს შემოწმება ხორციელდება, ვინ არის პასუხისმგებელი პირი და ა. შ.*

*დამატებით, მოცემულ თავში წარმოდგენილი უნდა იყოს შიდა აუდიტის საგნის შედარებით დეტალური მიმოხილვა. ეს შეიძლება მოიცავდეს პროცესის მიზანს, პროცესის ეტაპებს და მათ თანმიმდევრობას, თითოეულ ეტაპზე პასუხისმგებელ პირებს, სტატისტიკური ანალიზის შედეგებს, პროცესის განხორციელებისთვის საჭირო ინფორმაციას, პროცესის შედეგებს და ა. შ.*

# შიდა აუდიტის მიზანი

*ჩვენი შიდა აუდიტის მიზანია:*

* *ხელმძღვანელისა და საბჭოსთვის გონივრული რწმუნების უზრუნველყოფა, რომ რისკი და ყველა ხარვეზი იდენტიფიცირებულია.*
* *ხელმძღვანელისა და საბჭოსთვის რწმუნების უზრუნველყოფა, რომ შიდა კონტროლები დიზაინის შესაბამისად ეფექტურად ფუნქციონირებს.*
* *ზოგადი კონტროლის გარემოს გასაუმჯობესებლად რეკომენდაციების მიწოდება.*

# შეფასების შკალები

**4.1 შიდა აუდიტის მიგნებების კლასიფიკაციის სკალა**

ქვემოთ მოცემულ ცხრილში წარმოდგენილია შიდა აუდიტის შედეგად გამოვლენილი მიგებების კლასიფიკაციისთვის გამოყენებული რეიტინგები.

|  |  |
| --- | --- |
| *კლასიფიკაცია* | *განმარტება* |
| დაბალი | დაბალი რისკის მქონე მიგნებას აქვს ან შეიძლება ჰქონდეს შეზღუდული ან მინიმალური გავლენა ორგანიზაციაზე რისკის ნებისმიერ განზომილებაში, მაგრამ მაინც მოითხოვს ყურადღებას, რათა შენარჩუნდეს დამაკმაყოფილებელი კონტროლის გარემო. აღნიშნული კლასიფიკაციის მქონე მიგნებების გამოსწორებაზე პასუხისმგებლობას იღებს ორგანიზაციის ხელმძღვანელობა |
| ზომიერი | საშუალო რისკის მიგნებას აქვს ან შეიძლება ჰქონდეს მნიშვნელოვანი გავლენა ორგანიზაციაზე რისკის ერთ ან რამდენიმე განზომილებაში. ასეთი მიგნებები საჭიროებს კორექტირებას, რომ აუდიტის სფეროში შენარჩუნდეს დამაკმაყოფილებელი კონტროლის გარემო. ხელმძღვანელობა პასუხისმგებელია მაკორექტირებელი ღონისძიებების განსაზღვრაზე და მათ დროულ განხორციელებაზე |
| მაღალი | მაღალი რისკის მიგნებას აქვს ან შეიძლება ჰქონდეს არსებითი გავლენა ორგანიზაციაზე რისკის ერთ ან რამდენიმე განზომილებაში (მაგ., კონფიდენციალურობა, უწყვეტობა, მთლიანობა). მოითხოვს ორგანიზაციის ხელმძღვანელობის აქტიურ ჩართულობას, რათა დაუყოვნებლივ მოხდეს საჭირო ზომების განსაზღვრა და განხორციელება. თუ მიგნების დაუყოვნებლივ გამოსწორება ვერ ხერხდება, დროებითი მაკომპენსირებელი კონტროლები უნდა დაინერგოს |
| სერიოზული | სერიოზული რისკის მიგნებას აქვს ან შეიძლება ჰქონდეს მნიშვნელოვანი არასასურველი ზეგავლენა ორგანიზაციის მიზნების მიღწევაზე და, სავარაუდოდ, გავრცელდება ორგანიზაციის სხვა მიმართულებებზეც. მოითხოვს დაუყოვნებლივ ანგარიშგებას ორგანიზაციის დირექტორთან |
| გაუმჯობესება | მიუხედავად იმისა, რომ მიგნება არ არის კონტროლის ხარვეზი, იგი წარმოადგენს კონტროლის დიზაინის ან პროცესის გაუმჯობესების შესაძლებლობას. ხელმძღვანელობამ უნდა განიხილოს რეკომენდაცია და თავისი შეხედულებისამებრ მოახდინოს რეაგირება |

**4.2 აუდიტორული მოსაზრებები განსაზღვრის სკალა**

ქვემოთ მოცემულ ცხრილში წარმოდგენილია აუდიტირებული კონტროლის გარემოს ადეკვატურობისა და ეფექტურობის შეფასებისთვის გამოყენებული რეიტინგები.

| აუდიტორული მოსაზრებები | |
| --- | --- |
| ეფექტური | შეფასებული კონტროლის გარემო არის ეფექტური და რელევანტური, რათა უზრუნველყოს რისკების მართვის ეფექტურობისა და ორგანიზაციის დასახული მიზნების წარმატებით მიღწევის გონივრული რწმუნებულება |
| საჭიროებს მცირედ გაუმჯობესებას | აუდიტის შედეგად გამოვლინდა კონტროლის სისტემის რამდენიმე სისუსტე, თუმცა, შეფასებული კონტროლის გარემო არის ეფექტური და რელევანტური, რათა უზრუნველყოს რისკების მართვის ეფექტურობისა და ორგანიზაციის დასახული მიზნების წარმატებით მიღწევის გონივრული რწმუნებულება |
| საჭიროებს მნიშვნელოვან გაუმჯობესებას | აუდიტის შედეგად გამოვლინდა კონტროლის სისტემის არაერთი სისუსტე. შეფასებული კონტროლის გარემო არ იძლევა რისკების მართვის ადეკვატურობისა და ორგანიზაციული მიზნების მიღწევის უზრუნველყოფის გონივრულ რწმუნებულებას |
| არადამაკმაყოფილებელი | აუდიტის შედეგად გამოვლინდა კონტროლის გარემოს სისტემური პრობლემები. შეფასებული კონტროლის გარემო არაეფექტურია და არ იძლევა რისკების მართვის და ორგანიზაციული მიზნების მიღწევის შესაძლებლობის გონივრულ რწმუნებულებას |

# მასშტაბი

## შიდა აუდიტის მასშტაბი

*შიდა აუდიტის მიზანი მიუთითებს შესასრულებელი სამუშაოს მასშტაბზე. ეს თავი განმარტავს, თუ რა უნდა იყოს დაფარული შიდა აუდიტის დროს. აქვე უნდა აღინიშნოს ის კომპონენტები, რომელთა გათვალისწინებაც გარკვეული მოსაზრებების საფუძველზე არ მოხდა საბოლოო მასშტაბში.*

## შიდა აუდიტის ვადები

*შიდა აუდიტის ვადები უნდა დაფიქსირდეს აქ*

## შიდა აუდიტის პერსონალი

*ქვემოთ ჩამოთვლილ პირებს დაევალათ აუდიტის ჩატარება:*

|  |  |
| --- | --- |
| შიდა აუდიტორის სრული სახელი | პოზიცია |
| შიდა აუდიტორი 1 | შიდა აუდიტორი |
| შიდა აუდიტორი 2 | უფროსი შიდა აუდიტორი |
|  |  |

# შიდა აუდიტის მიდგომა

*სამუშაოს შესრულებისას ჯგუფი უნდა იყენებდეს რისკზე დაფუძნებულ მიდგომას. აღნიშნული გულისხმობს შიდა აუდიტის წლიური დაგეგმვის ფაზაში გამოვლენილი აუდიტის საგნის მნიშვნელოვანი რისკების გათვალისწინებას და ამ რისკების მინიმიზაციის მიზნით შემუშავებული და დანერგილი ძირითადი კონტროლების ადეკვატურობისა და ეფექტურობის შეფასებას. ჯგუფის მიერ განხორციელებული აუდიტორული აქტივობები მოიცავს გასაუბრებებს შიდა აუდიტის საგანზე პასუხისმგებელ პერსონალთან და შესაბამისი დოკუმენტაციის შესწავლას.*

*შიდა აუდიტის დაგეგმვის, შესრულებისა და ანგარიშგების დროს შიდა აუდიტორებმა გამოიჩინეს სათანადო პროფესიული გულისხმიერება. თუმცა, აბსოლუტური რწმუნებულების გაცემა იმის თაობაზე, რომ სხვა შეუსაბამობები და დარღვევები არ არსებობს შეუძლებელია, რადგან ჩვენი მიდგომა გულისხმობს ძირითადი კონტროლების შერჩევის საფუძველზე ტესტირებას. შიდა აუდიტის დასახული მიზნების მისაღწევად, გამოვიყენეთ შემდეგი მიდგომა:*

* *პროცესის ანალიზი და განხილვა ხელმძღვანელობასთან და შესაბამის პასუხისმგებელ პერსონალთან*
* *პროცესის ჩვენეული აღქმის დოკუმენტირება და შესაბამისი მიმართულების ხელმძღვანელობის თანხმობის მოპოვება*
* *გამოკითხვისა და დაკვირვების გზით ინფორმაციის შეგროვება და შეფასება*
* *შერჩევის საფუძველზე კონტროლების და არსებითი პროცედურების ტესტირება*
* *შიდა აუდიტის მიგნებებისა და რეკომენდაციების წარდგენა ხელმძღვანელობისთვის.*

# შიდა აუდიტის შედეგების შეჯამება

*შიდა აუდიტის შედეგად გამოვლენილი მიგნებების შეჯამება:*

* *მნიშვნელოვანი დაკვირვებების ან ძირითადი გზავნილების შეჯამება*
* *შიდა აუდიტის სამსახურის უფროსის წუხილები შიდა აუდიტის ობიექტის ხელმძღვანელობის მიერ განსაზღვრულ მაკორექტირებელ ღონისძიებებთან, ვადებთან, ან მაღალი რისკის მიღების გონივრულობასთან მიმართებით.*

*შენიშვნა: შედეგების შეჯამება არ უნდა შეიცავდეს ტექნიკურ ტერმინოლოგიას, ჟარგონებსა და შიდა აუდიტის მეთოდოლოგიებს.*

# შიდა აუდიტის დასკვნა

*დასკვნა უნდა იძლეოდეს აუდიტის მიერ გამოვლენილი მიგნებების საერთო შეფასებას. დასკვნა შეიძლება მოიცავდეს:*

* *შიდა აუდიტის სრულ მასშტაბს*
* *შიდა აუდიტის სპეციფიკურ ასპექტებს*
* *შიდა აუდიტის საგნის საოპერაციო მიზნები ან/და ამოცანები რამდენად შეესაბამება ორგანიზაციის მიზნებს ან/და ამოცანებს*
* *მიიღწევა თუ არა ორგანიზაციის მიზნები*
* *სრულდება თუ არა აუდიტირებადი პროცესი დიზაინის შესაბამისად*
* *ფუნქციონირებს თუ არა შიდა კონტროლები დიზაინის შესაბამისად*
* *რამდენად ეფექტურია შიდა კონტროლები.*

*საჭიროების შემთხვევაში, რწმუნების მიწოდება შესაძლებელია შიდა აუდიტორული მოსაზრებების საშუალებით. აღნიშნული უნდა ემყარებოდეს ძირითადი დაინტერესებული მხარეების მოლოდინებს და შეიძლება განსხვავდებოდეს შიდა აუდიტის მიზნებიდან გამომდინარე. როდესაც უპირატესობა ენიჭება აუდიტორულ მოსაზრებას, შიდა აუდიტორმა უნდა შეისწავლოს არა მხოლოდ ცალკეული მიგნება, არამედ მათი ურთიერთგავლენა. ასეთი მოსაზრებების ფორმულირება მოითხოვს შიდა აუდიტის შედეგებისა და მათი მნიშვნელობის გათვალისწინებას. აუდიტორული მოსაზრების კლასიფიცირების სკალაზე დეტალური ინფორმაცია იხილეთ მე-4 თავში ‘შიდა აუდიტორული მოსაზრებები’.*

*დასკვნა წარმოადგენს შიდა აუდიტორის პროფესიულ განსჯას შიდა აუდიტის საგნის შესახებ.*

# შიდა აუდიტის მიგნებების ანალიზის სექცია (არჩევითი)

## შიდა აუდიტის მიერ იდენტიფიცირებული მიგნებების შეჯამება

ქვემოთ წარმოდგენილ ცხრილში კლასიფიკაციის დონის გათვალისწინებით აჯგუფებს აუდიტის ფარგლებში გამოვლენილ მიგნებებს:

|  |  |  |  |  |  |  |
| --- | --- | --- | --- | --- | --- | --- |
| მიგნების სტატუსი | დაბალი | ზომიერი | მაღალი | სერიოზული | გაუმჯობესება | სულ |
| მიგნებების რაოდენობა |  | - | - | - | - | - |
| აღმოფხვრილი მიგნებები |  | - | - | - | - | - |
| **აღმოსაფხვრელი მიგნებები** |  | **-** | **-** | **-** | **-** | **-** |

## შიდა აუდიტის მიგნებების ძირითადი გამომწვევი მიზეზების შეჯამება

ქვემოთ წარმოდგენილ დიაგრამაზე ნაჩვენებია შიდა აუდიტის ფარგლებში გამოვლენილი მიგნებების გამომწვევი ძირეული მიზეზების შეჯამება. გამომწვევი მიზეზების უმრავლესობა უკავშირდება პროცესის ნაკლოვანებას.

# დანართი 1 – შიდა აუდიტის მიგნებების დეტალური აღწერა

*მოცემული თავი წარმოადგენს შიდა აუდიტის მიგნებების დეტალურ შეჯამებას. თითოეული მიგნების ჭრილში ხელმძღვანელობასთან ერთად შემუშავებულია მიგნებების აღმოფხვრის სამოქმედო გეგმა. იმ შემთხვევებისთვის, სადაც შეთანხმება ვერ იქნა მიღწეული, წარმოდგენილია ხელმძღვანელობის კომენტარები.*

|  |  |  |
| --- | --- | --- |
| მიგნების დასახელება | | მიგნების კლასიფიკაცია  (მაღალი) |
| კრიტერიუმი | **საუკეთესო პრაქტიკა /რეგულაცია:**  *სამიზნე მდგომარეობა, როგორ უნდა იყოს ორგანიზებული პროცესი / კონტროლი* | |
| დაკვირვება (მდგომარეობა) | არსებული მდგომარეობის აღწერა, როგორ არის ორგანიზებული პროცესი / კონტროლი | |
| მიზეზი | *მიგნების გამომწვევი მიზეზი* | |
| ეფექტი (ზეგავლენა) / რისკი | *რა არის მიგნებასთან დაკავშირებული რისკი, რა შეიძლება განვითარდეს არასწორად* | |
| რეკომენდაცია  (მაკორექტირებელი ქმედება) | *შიდა აუდიტორის შეთავაზებები, რომლებიც მიმართულია არსებული მდგომარეობის ან ოპერაციული ეფექტურობის გაუმჯობესებისკენ* | |
| სამოქმედო გეგმა | *აუდიტის სუბიექტის მიერ კრიტერიუმსა და დაკვირვებას (მდგომარეობას) შორის სხვაობის აღმოფხვრის მიზნით განსახორციელებელი მაკორექტირებელი ქმედების აღწერა* | |
| პასუხისმგებელი პირი | *სამოქმედო გეგმის განხორციელებაზე პასუხისმგებელი პირი ან პირთა ჯგუფი* | |
| შესრულების თარიღი | *სამოქმედო გეგმის განხორციელების სამიზნე თარიღი* | |

**[საჭიროებიდან გამომდინარე დააკოპირეთ და შეავსეთ მიგნებების ზემოთ მოცემული ცხრილი]**